รัฐบาลไทย-ข่าวทำเนียบรัฐบาล-รักษาการผู้ว่าฯ อุตรดิตถ์ เผยผลการไกล่เกลี่ยหนี้กรณีคุณยายเดือดร้อนจากหนี้นอกระบบประสบความสำเร็จ โดยเจ้าหนี้ตกลงยุติหนี้ และในเบื้องต้นทางจังหวัดจะได้ประสานหน่วยงานที่เกี่ยวข้อง
วันอังคารที่ 12 ธันวาคม 2566
12/12/2566
รักษาการผู้ว่าฯ อุตรดิตถ์ เผยผลการไกล่เกลี่ยหนี้กรณีคุณยายเดือดร้อนจากหนี้นอกระบบประสบความสําเร็จ โดยเจ้าหนี้ตกลงยุติหนี้ และในเบื้องต้นทางจังหวัดจะได้ประสานหน่วยงานที่เกี่ยวข้อง
รักษาการผู้ว่าฯ อุตรดิตถ์ เผยผลการไกล่เกลี่ยหนี้กรณีคุณยายเดือดร้อนจากหนี้นอกระบบประสบความสําเร็จ โดยเจ้าหนี้ตกลงยุติหนี้ และในเบื้องต้นทางจังหวัดจะได้ประสานหน่วยงานที่เกี่ยวข้องให้เงินช่วยเหลือแก่คุณยายและครอบครัวตามกฎหมาย รวมทั้งส่งเสริมการใช้ชีวิต
รักษาการผู้ว่าฯ อุตรดิตถ์ เผยผลการไกล่เกลี่ยหนี้กรณีคุณยายเดือดร้อนจากหนี้นอกระบบประสบความสําเร็จ โดยเจ้าหนี้ตกลงยุติหนี้ และในเบื้องต้นทางจังหวัดจะได้ประสานหน่วยงานที่เกี่ยวข้องให้เงินช่วยเหลือแก่คุณยายและครอบครัวตามกฎหมาย รวมทั้งส่งเสริมการใช้ชีวิตตามหลักการพึ่งพาตนเองเพื่อคุณภาพชีวิตที่ดีอย่างยั่งยืน
วันนี้ (12 ธ.ค. 66) ที่สถานีตํารวจภูธรวังกะพี้ ตําบลวังกะพี้ อําเภอเมืองอุตรดิตถ์ จังหวัดอุตรดิตถ์ นายนพฤทธิ์ ศิริโกศล รองผู้ว่าราชการจังหวัดอุตรดิตถ์ รักษาราชการแทนผู้ว่าราชการจังหวัดอุตรดิตถ์ พร้อมด้วย พลตํารวจตรี ระวีพรรษ อมรมุนีพงศ์ รองผู้บัญชาการตํารวจภูธรภาค 6 พลตํารวจตรี สุทธิพงศ์ เป๊กทอง ผู้บังคับการตํารวจภูธรจังหวัดอุตรดิตถ์ นางณวภา รุจิกัณหะ ลิ้มศิริลักษณ์ อัยการจังหวัดคุ้มครองสิทธิและช่วยเหลือทางกฎหมายและการบังคับคดีจังหวัดอุตรดิตถ์ และนางสาวกริสนา พลชา พัฒนาสังคมและความมั่นคงของมนุษย์จังหวัดอุตรดิตถ์ ร่วมแถลงข่าวกรณีคุณยายยุพิน (นามสมมติ) ได้เดินทางจากจังหวัดอุตรดิตถ์เข้าร้องเรียนกับสื่อมวลชนว่า สามีตัดสินใจผูกคอเสียชีวิต เพื่อนําเงินฌาปนกิจมาใช้หนี้เงินกู้นอกระบบ
นายนพฤทธิ์ ศิริโกศล รองผู้ว่าราชการจังหวัดอุตรดิตถ์ รักษาราชการแทนผู้ว่าราชการจังหวัดอุตรดิตถ์ กล่าวว่า ในวันนี้ คุณยายยุพิน (นามสมมติ) ได้เดินทางมาที่สถานีตํารวจภูธรวังกะพี้พร้อมกลุ่มสายไหมต้องรอด โดยเจ้าหน้าที่ตํารวจได้ติดตามตัวเจ้าหนี้และคนทวงถามหนี้มาได้ทั้ง 2 ราย จากการลงทะเบียนหนี้นอกระบบของลูกหนี้ ซึ่งทางสํานักงานอัยการคุ้มครองสิทธิและช่วยเหลือทางกฎหมายและการบังคับคดีจังหวัดอุตรดิตถ์ พร้อมด้วยที่ทําการปกครองอําเภอเมืองอุตรดิตถ์ได้ร่วมทําการไกล่เกลี่ย โดยผลจากการไกล่เกลี่ยหนี้พบว่าลูกหนี้ได้ชําระหนี้จนเกินจํานวนยอดของเงินต้นแล้ว เจ้าหนี้จึงตกลงยุติหนี้ทั้งหมด
นายนพฤทธิ์ ศิริโกศล รองผู้ว่าราชการจังหวัดอุตรดิตถ์ รักษาราชการแทนผู้ว่าราชการจังหวัดอุตรดิตถ์ กล่าวต่ออีกว่า นอกจากนี้ ทางพนักงานสอบสวนได้ดําเนินคดีกับเจ้าหนี้ โดยตั้งข้อกล่าวหา มีการประกอบธุรกิจสินเชื่อโดยไม่รับอนุญาต และเรียกเก็บดอกเบี้ยเกินอัตราที่กฎหมายกําหนด และสําหรับในส่วนของความช่วยเหลือในเรื่องของเงินในการดํารงชีวิตของคุณยายและครอบครัวนั้น ที่ทําการปกครองอําเภอเมืองอุตรดิตถ์ได้ประสานงานไปยังหน่วยงานในสังกัดกระทรวงการพัฒนาสังคมและความมั่นคงของมนุษย์ในพื้นที่จังหวัดและหน่วยงานภาคีที่เกี่ยวข้อง เพื่อหาทางช่วยเหลือคุณยายและครอบครัว พร้อมทั้งใช้กลไกทีมอําเภอบําบัดทุกข์ บํารุงสุข แบบบูรณาการ ส่งเสริมการพึ่งพาตนเองตามหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และแนวพระราชดําริสร้างความมั่นคงทางอาหารของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามนโยบายของกระทรวงมหาดไทยต่อไป
“จังหวัดอุตรดิตถ์ปฏิบัติตามแนวทางที่รองนายกรัฐมนตรีและรัฐมนตรีว่าการกระทรวงมหาดไทย และปลัดกระทรวงมหาดไทยได้เน้นย้ําในการประชุมมอบนโยบายแก้ไขปัญหาหนี้นอกระบบว่า “ทุกพื้นที่สามารถดําเนินการแก้ไขปัญหาหนี้นอกระบบ ด้วยการเชิญเจ้าหนี้และลูกหนี้มากําหนดมาตรการและเจรจาไกล่เกลี่ยประนอมหนี้ได้ทันที” และกระทรวงมหาดไทยยังคงเปิดรับลงทะเบียนพี่น้องประชาชนผู้ได้รับความเดือดร้อนจากปัญหาหนี้นอกระบบ ทั้งทางออนไลน์ที่ https://debt.dopa.go.th หรือวอร์คอินได้ ณ ที่ว่าการอําเภอ หรือสํานักงานเขตทั่วประเทศ โดยสามารถสอบถามรายละเอียดเพิ่มเติมได้ที่สายด่วนศูนย์ดํารงธรรม โทร. 1567 ตลอด 24 ชั่วโมง หรือกํานัน ผู้ใหญ่บ้าน ผู้นําชุมชนในพื้นที่” นายนพฤทธิ์ฯ กล่าวในช่วงท้าย